Közlemény
Tájékoztatás a Szent István Vidékfejlesztési Program Pilot program pályázati felhívásához kapcsolódó kérdésekről
Tájékoztatjuk az érdeklődőket, hogy a Szent István Vidékfejlesztési Program Pilot program megvalósítására 2026. szeptember 23. napján kiírt pályázati felhívással kapcsolatban felmerülő kérdéseiket az alábbi elektronikus levélcímen tehetik fel:
szipinfo@vtm.gov.hu
A beérkezett megkeresésekre a pályázati felhívással kapcsolatos kérdések esetében 3 munkanapon belül választ adunk.
A pályázati felhívással kapcsolatban beérkező, közérdekű tájékoztatást igénylő kérdések és az azokra adott válaszok a pályázati felhívás alatt hamarosan megjelenő „Gyakran Ismételt Kérdések” (GYIK) menüpontban kerülnek közzétételre.
Kérjük a pályázati felhívás iránt érdeklődőket, hogy kérdéseik megküldése során a levél tárgyában hivatkozzanak a Szent István Vidékfejlesztési Program Pilot program pályázati felhívására.

Tájékoztatás a pályázati eljáráshoz kapcsolódó nyilatkozatokról és a jelentkezés feltételeiről
Tájékoztatjuk az érdeklődőket, hogy a Szent István Vidékfejlesztési Program Pilot program megvalósítására 2026. szeptember 23. napján kiírt pályázati felhíváshoz kapcsolódó pályázati eljárás során a pályázati felhívásban meghatározott nyilatkozatok benyújtása szükséges.
A pályázati eljárás teljes körű lefolytatásához a pályázati felhívásban előírt, valamint az itt elérhető nyilatkozatok megfelelően kitöltött és elektronikus úton benyújtott példányainak rendelkezésre állása szükséges.
Tájékoztatjuk továbbá az érdeklődőket, hogy a program jelenlegi szakaszában azon helyi lakosok jelentkezését várjuk, akik a 6. számú mellékletben szereplő településlistán feltüntetett településeken élnek.
Kérjük az érintetteket, hogy a jelentkezés, illetve a pályázati eljárás során a pályázati felhívásban foglaltak szerint járjanak el, és az előírt nyilatkozatokat a pályázati eljárás során a megadott határidőig nyújtsák be.

